jkorsvik/nowiki_second_scrape_merged huggingface dataset:
Bill O’Reilly

Bill O'Reilly (født 10. september 1949 i New York City i USA) er en amerikansk programleder, forfatter og politisk kommentator. Han er mest kjent som programleder for kommentarprogrammet The O'Reilly Factor som gikk på TV-kanalen Fox News Channel mellom 1996 og 2017. I perioden 2002–2009 ledet han sitt eget radioprogram, og han har gitt ut en rekke bestselgende bøker som i hovedsak tar for seg politiske temaer.


== Yrkeskarriere ==
O'Reilly startet sin tv-karriere i 1971 i en lokal tv-stasjon i Pennsylvania, og har blant annet jobbet som korrespondent for ABC, før han begynte i Fox News.


== Kontroverser, kritikk og parodi ==
O'Reilly har hatt en rekke konflikter med forskjellige politikere, kjendiser og mediapersonligheter i USA. Dette omfatter blant andre Al Franken, Bill Moyers, George Clooney, 50 Cent, Rosie O'Donnell, Arianna Huffington, Mark Cuban,  Nas, Joe Scarborough, Snoop Dogg, Ludacris, David Letterman, og Keith Olbermann.
Flere organisasjoner som følger amerikanske media, som Media Matters for America og Fairness and Accuracy in Reporting har kritisert O'Reilly for manglende journalistisk integritet, og anklager ham for å forvrenge fakta og å bruke misledende og feilaktig statistikk.Bill O'Reilly er også en av de viktigste kildene til inspirasjon for komikeren Stephen Colberts satiriker persona på  Comedy Central programmet The Colbert Report, der han regelmessig parodieres.


=== Påstander om seksuell trakassering / utpressing ===
Den 13. oktober 2004 gikk O'Reilly til rettssak mot O'Reilly Factors produsent Andrea Mackris, hennes advokat Benedict P. Morelli, og Morelli's advokatfirma. Han anklaget dem for utpressing etter at Mackris hadde truet med å anklage O'Reilly for seksuell trakassering med mindre han betalte henne mer enn $60 000 000 (USD). Senere samme dag leverte Mackris sin anmeldelse mot O'Reilly. Hun hevdet O'Reilly hadde plaget henne med sexprat på telefonen, noe som blant annet inkluderte en "skitten og degraderende monolog om sex." O'Reilly benektet dette, og påstod at Mackris' motiver var finansielt og politisk motivert. Detaljene rundt denne avtalen er holdt konfidensielle. Sakene ble endelig avsluttet den 28. oktober 2004.


== Referanser ==


== Eksterne lenker ==
Offisielt nettsted 
(en) Bill O'Reilly (political commentator) – kategori av bilder, video eller lyd på Commons 
(en) Bill O'Reilly på Internet Movie Database 
(en) Bill O'Reilly hos The Movie Database 
Bill O'Reilly på Twitter 
Bill O'Reilly på Facebook 
Bill O'Reilly på Instagram 
Bill O'Reilly på YouTube 
 Wikiquote: Bill O’Reilly – sitater
The O'Reilly Factor website
Content analysis of O'Reilly's rhetoric finds spin to be a 'factor'
O'Reilly's syndicated newspaper column
List of radio stations streaming the O'Reilly Factor
Review of "Bold fresh Piece of Humanity"
Abernethy

Abernethy er en historisk landsby som ligger ved elven Tay i Perth and Kinross i Skottland, omtrent ca. 30 km sørøst for Perth. Stedet har et av Skottlands to bevarterundtårn av irsk type (det andre er i Brechin i Angus, begge blir tatt hånd om og administreres av foreningen Historic Scotland). Det tyve meter høye rundtårnet ble tilsynelatende bygget i to etapper, noe som kan ses i endringer i steinverket, og kan dateres til mellom 1000- og 1100-tallet.
Landsbyens navn er opprinnelig piktisk, det eldste kjente opptegnelsen var «Apurnethige». Flere utgaver av piktisk eller tidlig middelaldersk skulptur har blitt funnet i Abernethy, inkludert en ufullstendig piktisk symbolstein som er murt inn i rundtårnets fundament. Tårnet er etter sigende å ha fått sitt navn fra det skotsk-gæliske ordet Aber som betyr «munn av» og Nethy som er navnet på elven, det vil si «munningen av elven Nethy».Landsbyen var en gang «hovedstaden», eller i det minste senter av betydelig religiøs og politisk betydning, for det piktiske kongeriket. Sognekirken, som står på landområde som ble gitt av Nechtan mac Der-Ilei, en piktisk konge tidlig på 700-tallet, er dedikert il sankt Brigid av Kildare (ca. 451–525), og selve kirken er det hevdet ble grunnlagt av Dairlugdach, den andre abbedisse av Kildare, en av de fremste klostre i det tidlig kristne Irland.Til vest for Abernethy, i byen Forteviot, beseiret kong Cináed mac Ailpín eller Kenneth I av Skottland i henhold til myten pikterne og deres konge og ble med kongeriket Skottlands grunnlegger. De fleste historikere mener likevel i dag at dette slaget aldri fant sted, se MacAlpins forræderi.
Et lite museum ble åpnet ganske nylig og holdes åpen for publikum i sommermånedene og har en utstilling om landsbyen. Ved folketellingen i 2001 hadde Abernethy en befolkning på 890 mennesker. Det økte noe til 1 429 ved tilsvarende folketelling i 2011, og beregnet til 1 470 i 2014.


== Annet ==
Abernethy er også navnet på en kjeks som blir utviklet av skotten John Abernethy ved at han foreslo tillegget av karvefrø og sukker.


== Referanser ==


== Eksterne lenker ==
(en) Abernethy, Perth and Kinross – kategori av bilder, video eller lyd på Commons
«Abernethy» i 1921 Collier's Encyclopedia (via Wikisource)
Prefekt

Prefekt (latin: praefectus, av praeficere, av pre- og facere, «gjøre», egentlig «foresatt») er en person med en ledelsesfunksjon; i det gamle Roma: betegnelse for visse høyere embetsmenn, det vil si leder av  administrativt område. En prefekts embede eller område kalles et prefektur, men i mange post-romerske tilfeller finnes prefekter uten prefekturer og vice versa.
I romanske språk benyttes fortsatt disse ordene, eksempelvis i Frankrike hvor det henvises til øverste embetsmann i et departement; fylkesmann, og politimester i Paris (préfet de police).


== Antikkens Roma ==
Praefectus, «den som står foran (andre)», ofte med en ytterligere kvalifikasjon, var den formelle tittelen av mange myndighetspersoner i Romerriket, fra ganske lavt posisjonerte til militære eller sivile av høy rang. Deres autoritet var ikke legemliggjort i deres person (som det var med valgte magistrater), men kreert av delegasjon fra en høyere autoritet. De hadde en del egen autoritet i deres prefektur, som eksempelvis å kontrollere fengsler og i den sivile administrasjon. Generelt var prefekten en myndighetsperson som ble utpekt av en magistrat for en bestemt, avgrenset periode for å utføre en bestemt oppgave (mandatum). Opprinnelig var det en militær oppgave, eksempelvis ble en reservetropp kommandert av en prefekt.


== Referanser ==
Midtun skole

Midtun skole er en kommunal barneskole på Nesttun i Fana bydel i Bergen kommune. Skolen ble bygget i 1926, og er dimensjonert for 350 elever.


== Referanser ==


== Eksterne lenker ==
Midtun skoles internettside
Bergen byleksikon på nett, om Midtun skole
Neontetra

Neontetra er en liten karpelaks som er utbredt i akvaristikken.
Det er en pelagisk ferskvannsfisk som finnes i Amazonas i Sør-Amerika.


== Beskrivelse ==
Neontetra kan ofte forveksles med den nesten identiske kardinaltetraen. Forskjellen er at neontetraens røde linje bare går fra midten og bakover, mens kardinaltetraens begynner helt foran på fisken. Å se forskjeller på kjønnene er vanskelig. Neontetraen blir oftest 3 cm lang, og kan bli opp mot fem år gammel.


== Trivsel ==
Den foretrekker mørkt bunnsubstrat og ikke for mange større fisker. Neontetra er en stimfisk og trives bedre jo større stimen er. De bør derfor holdes i stim på minst 10 fisk for å være sunne og leve lenge. 
De kan holdes i temperaturer mellom 20 og 28 °C, men når vannet er over 24 °C lever neontetraen ikke like lenge som i kjøligere vann.
Neontetraen kan lett bli offer for større fisk i akvariet. Skalare er en fisk som gjerne jakter på neontetra.


== Eksterne lenker ==
(en) neontetra i Encyclopedia of Life 
(en) neontetra i Global Biodiversity Information Facility 
(en) neontetra hos FishBase 
(en) neontetra hos ITIS 
(en) neontetra hos NCBI 
(en) Kategori:Paracheirodon innesi – bilder, video eller lyd på Wikimedia Commons 
(en) Paracheirodon innesi – galleri av bilder, video eller lyd på Wikimedia Commons 
Paracheirodon innesi – detaljert informasjon på Wikispecies 
(no) Paracheirodon innesi, Neontetra - akvaforum.no
(en) Paracheirodon innesi, Neon tetra - FishBase
Neri Valen

Neri Valen (født 26. september 1893, død 4. januar 1954) var stortingsrepresentant og gårdbruker. Han representerte Venstre på stortinget for Telemark i årene 1931–1933, 1934–1936, 1937–1945, 1950–1953 og 1954. Valen var parlamentarisk leder for Venstre fra 1935–1945 og 1951–1954.
Neri Valen var sønn av lensmann og gårdbruker Halvor Valen (1849–1911) og Anne Ramse (1861–1944).


== Referanser ==


== Kilder ==
Valen, Neri (1893-1954) – biografi på stortinget.no


== Eksterne lenker ==
(no) Neri Valen hos Stortinget 
(no) Neri Valen hos Norsk senter for forskningsdata 
(en) Neri Valen hos Europarådets parlamentarikerforsamling
Nedre Romerike

Nedre Romerike er nedre del av Romerike i Akershus fylke. Regionssenteret er Lillestrøm. Nedre Romerike fogderi 
omfattet fra 1605 Aurskog, Enebakk, Fet, Høland, Skedsmo og Sørum. Regionen ble videreført i Nedre Romerike prosti. I 1973 ble Enebakk overført til Follo prosti. 


== Kommuner ==
Nedre Romerike er inndelt i 5 kommuner:

Som næringsregion består Nedre Romerike av kommunene: Aurskog-Høland, Fet, Lørenskog, Nittedal, Rælingen, Sørum, og Skedsmo. Nedre Romerike tingrett betjener i tillegg Gjerdrum kommune. Nedre Romerike Vannverk betjener Skedsmo, Lørenskog, Rælingen, Fet, Sørum og Nittedal kommuner.


== Valgkrets ==
Nedre Romerike var en valgkrets i Akershus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nedre Romerike valgte således én representant og én personlig vararepresentant.
Valgkretsen Nedre Romerike bestod av herredene Kråkstad, Aurskog, Høland, Setskog, Enebakk, Fet og Sørum med rundt 24 000 innbyggere og 12 000 stemmeberettigede etter innføringen av kvinnelig stemmerett.


== Valgresultat ==


== Stortingsrepresentanter ==


== Referanser ==
Stiklingfisker

Stiklingfisker (Gasterosteiformes) er en gruppe piggfinnede fisker. Alle disse fiskene har en kropp som er kledd med beinplater, isolerte pigger foran ryggfinnen, og en mer eller mindre fremskutt snute. Fylogenetikken til denne gruppen er usikker og plasseringen av den kan variere i forskjellige kilder. Her blir Nelson (2006) fulgt.


== Referanser ==


== Litteratur ==
Nelson, Joseph S. (2006). Fishes of the World (4 utg.). Edmonton. ISBN 0-471-25031-7. 


== Se også ==
nålefisker


== Eksterne lenker ==
(en) stiklingfisker – oversikt og omtale av artene i WORMS-databasen 
(en) stiklingfisker i Global Biodiversity Information Facility 
(no) stiklingfisker hos Artsdatabanken 
(sv) stiklingfisker hos Dyntaxa 
(en) stiklingfisker hos Fauna Europaea 
(en) stiklingfisker hos Fossilworks 
(en) stiklingfisker hos ITIS 
(en) stiklingfisker hos NCBI 
(en) Kategori:Gasterosteiformes – bilder, video eller lyd på Wikimedia Commons 
Gasterosteiformes – detaljert informasjon på Wikispecies
Reisafjorden

For fjorden med samme navn i Sørreisa kommune, se Reisafjorden (Sørreisa).Reisafjorden (nordsamisk: Ráisavuotna, kvensk:Raisinvuono) er en fjord i kommunene Nordreisa og Kvænangen i Nord-Troms. Den er en arm av Kvænangen. Fjorden har innløp mellom Skjervøya i vest og Haukøya i øst og strekker seg rundt 35 kilometer sørover til fjordbotnen ved Storslett. Mot øst går fjordarmene Oksfjorden og Straumfjorden og mot vest Bakkebyfjorden.Ved Storslett munner Reisaelva ut i fjorden og danner et brakkvannsdelta som er vernet som Reisautløpet naturreservat.Reisavassdraget er det nest største laksevassdraget i Troms, og Reisafjorden er en nasjonal laksefjord. Foruten laks finnes bestander av sjøørret og sjørøye. Alle de vanlige saltvannsartene er representert.


== Referanser ==
Smile

Smile regnes som forløperen til bandet Queen. Brian May og Roger Taylor sammen med bassgitarist og vokalist Tim Staffell. Da Staffell forlot bandet, tok Freddie Mercury over og endret navnet til Queen i 1970.


== Eksterne lenker ==
(en) Smile på Discogs 
(en) Smile på MusicBrainz 
(en) Smile på AllMusic
Det dobbelte kjærlighetsbud

Det dobbelte kjærlighetsbud av og til kalt Nestekjærlighetsbudet, er navnet på et sitat av Jesus Kristus. Det er gjengitt i Bibelen, i Matteusevangeliet, 22. kapittel, vers 37-40. Det består av en sammenstilling av to gammeltestlamentlige skriftsteder, fra 3. Mosebok og 5. Mosebok.
Uttalelsen kom da noen lovkyndige fariseere vil forsøke å sette Jesus på prøve.
Sitatet er hentet fra Det Norske Bibelselskaps bibeloversettelse.


== De to store bud ==
Da fariseerne hørte at han hadde stoppet munnen på saddukeerne, kom de sammen.
En av de lovkyndige blant dem ville sette ham på prøve og spurte:
«Mester, hvilket bud er det største i loven?»Han svarte:
«Du skal elske Herren din Gud av hele ditt hjerte og av hele din sjel og av all din forstand.
Dette er det største og første bud. Men et annet er like stort: Du skal elske din neste som deg selv.På disse to bud  hviler hele loven og profetene.»Sitatet er hentet fra Det Norske Bibelselskaps bibeloversettelse.


== Kilder ==
Bibelen, Det Norske Bibelselskap.


== Eksterne lenker ==
Bibelen, Det Norske Bibelselskap.
Cellekjerne

Cellekjernen er kontrollsenteret i cellen. Cellekjernen er avgrenset fra resten av cellen med en kjernemembran. I denne cellekjernen er arvestoffet, DNA, i kromosomene. DNA-et i cellekjernen inneholder informasjon som styrer alt som foregår i cellen. Gjennom porer i membranen passerer stoffer inn og ut av kjernen.
Det er kun eukaryote organismer som har cellekjerne. De har også andre forskjellige avgrensede deler. En prokaryot organisme  mangler cellekjerne; hos dem er DNA'et fritt i cytoplasmaet.
Når cellen trenger noe av den informasjonen som ligger i DNA-et, blir det laget en kopi av DNA-et i form av et RNA-molekyl. Kopieringen kalles en transkripsjon. RNA-molekylet er en kopi av bare ett gen. Det er derfor mye kortere enn DNA-molekylet. RNA finnes i tre former. Det er nRNA; ribosom-RNA, som utgjør en del av ribosomet, videre er det tRNA; transport-RNA, og mRNA; budbærer-RNA. Alle tre deltar i produksjonen av proteiner, proteinsyntesen.
DNA-molekylene er for store til at de kan slippe ut gjennom kjernemembranenm men RNA-et er lite nok, så det slipper ut av kjernen. Selve informasjonen kommer altså ut i cytoplasmaet, mens «originalen» – DNA-et – ligger trygt lagret inne i cellekjernen.


== Eksterne lenker ==
(en) Cell nucleus – kategori av bilder, video eller lyd på Commons
The Dandy Girls

The Dandy Girls er en tidligere norsk musikkgruppe. De er Norges første alljente rock'n roll band, og er sånn sett en pionér innen norsk musikk.


== Historie ==
Gruppen var aktiv i perioden 1964–1969, og turnerte i til sammen 12 land i Europa og Asia. Bl.a. opptrådte de for Shahen av Iran, på anmodning fra Shah'en selv. De ble også engasjert av Forsvarets velferdstjeneste, og spilte på flere norske baser, både i Norge og i utlandet.
De er også kjent for å ha takket nei til å spille som oppvarmingsband for The Rolling Stones i Zürich i 1967. Mick Jagger og Keith Richards hadde like før dette blitt tatt med hasj, men dette var ikke grunnen til at de takket nei.
Den opprinnelige besetningen var Inger Tragethon (gitar og vokal), Torill Bakken (trommer og vokal), Marit Hurum (gitar og vokal) og Anne Skotland (bass og vokal). Tragethon er fra Geilo, resten fra Hønefoss. Gruppen som reiste i Asia og blant annet spilte i et av palassene til Shahen besto av Anne Skotland (vokal, bass, langfløyte) Rosemarie Eggli (sologitar, tenorsaksofon og vokal) fra Zürich, Marit Hurum (rytmegitar, altsaksofon og vokal), Gaby Taüber (keyboard, trombone og vokal) fra Zürich og Torill Bakken (trommer, trompet og vokal). De to sveitsiske medlemmene kom til da Inger Tragethon sluttet for å fortsette skolegang, og ble med i resten av turnéperioden.
Gruppens manager var Thor G. Norås fra Stavanger.


== Dandy Girls' plass i norsk musikkhistorie ==
Dandy Girls trekkes ofte fram som et eksempel på at norsk presse i større grad omtaler musikkgrupper med mannlig besetning enn kvinnelig. Selv om denne gruppen må kunne ses på som pionerer innen norsk musikk, med stor suksess, særlig i utlandet; i Sveits, Tyskland, Italia, Iran, Indonesia, Thailand, Japan, Taiwan, og Filippinene, ble det ikke funnet plass til dem i NRKs serie «Norsk rocks historie» i 2005. Også i sin samtid skrev pressen uforholdsmessig mye om de samtidige mannlige rockegruppene. Det som særlig vekker oppsikt med D.G. er at de oppholdt seg i krigssonene og opplevde mer enn de fleste tenåringsjentene i sin tid.
Et annet godt eksempel på usynliggjøring av jenteband, er The Playmates som spilte i samme periode som det mer omtalte The Vanguards. Denne problematikken er noe av grunnen til at Marta Breen utga boken «Piker, vin og sang» i 2006.
Dandy Girls ga bare ut to barneplater, singler, men spilte inn en rekke TV-show, bl.a. i NRKs Pop-Corn, i Suisse-Romande i Genève, Channel-7 i Manila mfl. Alle showene er blitt slettet og eksisterer ikke mer.
I 2004 ble 12 av Dandy Girls kostymer vist fram på en mannequinoppvisning på Restaurant Charlottenlund i Stavanger. Bl. den blå kjolen på bildet. Kjolene var så korte at det var sydd truser i samme materialet som kjolen.
Kostymene finnes registrert avbildet på en CD i Musikkavdelingen i Stavanger Bibliotek.


== Diskografi ==
1966 – To You (singel)
1966 – Heitan & Håtan (singel)


== Referanser ==
Norner

Norner kan vise til:

Norne, skjebnegudinne i norrøn mytologi (i flertall)
Norner (selskap), et forsknings- og utviklings-selskap innen plast, materialer og petrokjemi
Praja Parishad

Praja Parishad, stifta i Ombhal i Katmandu i 1935, var et parti i Nepal som sloss for å avskaffe diktaturet til Rana-dynastiet.
Blant stifterne var Tanka Prasad Acharya, Dasarth Chand, Dharma Bhakta Mathema (som var kong Tribhuvans trener), Ramhari Sharma, Puskar Nath og flere andre. 
Partiet diskuterte voldsom oppstand mot Rana-diktaturet. Ettersom Rana-herredømmet hadde frarøva kongene i Nepal all makt og nærmest holdt kongefamilien i husarrest i slottet,  tok lederne hemmelig kontakt med kong Tribuvan.
En nær  slektning av Mathema avslørte partiet for politiet, noe som førte til at mange blei arrestert.
Sukra Raj Shastri og Dharma Bhakta blei dømt til  døden og hengt,  mens Dasarath Chand og Ganga Lal Shrestha blei skutt. Disse fire er i Nepal  kjent som de fire martyrene.
(Ganga Lal Shresta var broren til den seinere berømte kommunistlederen og stifteren av Nepals  Kommunistiske Parti, Pushpa Lal  Shresta.)
Flere sentrale ledere i Praja Parishad, bl.a. Tanka Prasad Acharya, kunne ikke dødsdømmes fordi de tilhørte bhramin-kasten, og det var på den tida forbudt å henrette bhraminer. De fikk  lange fengselsstraffer. Andre ledere var av kjente familier fra newari-nasjonaliteten, som historisk har dominert Katmandu-dalen. At det var mange bhraminer og newarier av god familie i ledelsen var et uttrykk for at Praja Parishad rekrutterte fra eliten i datidas Nepal.
Acharyas ry gjorde at han (uten at han var tilstede) blei valgt til president for Nepali National Congress (det viktigste forløperpartiet til  Nepals Kongressparti i 1947, men han satt i fengsel og deltok aldri i Kongressparties arbeid.
Etter at Rana-diktaturet blei styrta i 1951 sto Praja Parishad fram som et legalt parti. Acharya, som slapp ut av fengsel da diktaturet falt, blei leder. Mange opposisjonelle fra Katmandudalen var skeptiske mot Kongresspartiet, og samla seg i Praja Parishad.
Sommeren 1951 danna Praja Parishad en enhetsfront med kommunistpartiet mot indisk innflytelse og Nepals  Kongressparti.
Achaya var innenriksminister i regjeringa til M. P Koirala fra 1952 til 1954.  og statsminister fra 1956 til 1957. Våren 1956 legaliserte han kommunistpartiet, som hadde vært forbudt fra 1952.  
Ved parlamentsvalget i 1959 fikk Praja Parishad (Achaya) 2,9 % og 2 mandater.
Et annet Praja Parishad (Mishra), fikk 3,3% og 1 mandat.
I juni 1959 danna Praya Parishad (Achaya]), sammen med to pro-monarkistiske og hinduistiske partier, United Democratic Party og Prajatantrik Mahasaba, fellesorganisasjonen National Democratic Front. Den demonstrerte ofte mot regjeringa til Nepals Kongressparti og anklaga den for korrupsjon, kongressifisering (å fylle statsapparatet med partitilhengere) og svakhet mot India og Kina. I en del tilfeller demonstrerte Nepals Kommunistiske Parti sammen med den.
Archaya deltok i kampanjene for flerpartidemokrati foran folkeavstemnina i 1980 og under demokratiopprøret i 1990. Etter at partiene blei  legalisert gjennopplivet han formelt Praja Parishad, men partiet deltok ikke i parlamentsvalget i 1991.


== Se også ==
Tribhuvan Bir Bikram Shah
Mahendra Bir Bikram Shah
Nepals Kongressparti
Nepals Kommunistiske Parti
David Grisman

David Grisman (født 23. mars 1945) er en amerikansk mandolinist. Han har røtter i bluegrass, amerikansk folk og swingjazz (Quintette du Hot Club de France).  Han skapte Dawg-music, en blanding av disse stilartene.
Han er blant annet kjent for sitt langvarige samarbeid med Jerry Garcia fra Grateful Dead. De to har flere utgivelser bak seg.


== Referanser ==


== Eksterne lenker ==
(en) Offisielt nettsted 
(en) David Grisman – kategori av bilder, video eller lyd på Commons 
(en) David Grisman – galleri av bilder, video eller lyd på Commons 
(en) David Grisman på Internet Movie Database 
(en) David Grisman hos The Movie Database 
(en) David Grisman på Discogs 
(en) David Grisman på MusicBrainz 
(en) David Grisman på Spotify 
(en) David Grisman på Songkick 
(en) David Grisman på AllMusic
Fresh Prince i Bel-Air

Fresh Prince i Bel-Air er en amerikansk familierelatert komiserie for ungdom som gikk på NBC fra 1990 til 1996. Serien handlet om livet til Will Smith og familien hans som bor i Bel Air, California. Will ble egentlig født i West Philadelphia, og opplevde en røff barndom med fattigdom og et kriminelt nabolag. I tenårene havnet han i en slåsskamp på baskettballbanen, og moren sendte ham straks til sine rike slektninger i Bel-Air, som bestod av Vivan og Phillip Banks, samt barna Ashley, Hilary, Carlton og butleren Geoffrey. De forsøkte å hjelpe ham på rett vei i livet. Will skulle imidlertid påvirke familien Banks, like mye som de prøvde å påvirke ham.
Serien bidro i betydelig grad til å gjøre Will Smith populær i USA.Den har gått på TVNorge siden 1996.. Repriser har siden 2016 gått på TV 2 Humor.


== Rollefigurer ==
Will Smith – Will Smith
James Avery – Philip Banks (Wills onkel)
Alfonso Ribeiro – Carlton Banks (Wills fetter)
Karyn Parsons – Hilary Banks (Wills kusine)
Tatyana Ali – Ashley Banks (Wills kusine)
Joseph Marcell – Geoffrey (butler)
Janet Hubert-Whitten – Vivian Banks (1990–1993)
Daphne Reid – Vivian Banks (1993–1996)


== Referanser ==


== Eksterne lenker ==
(en) Fresh Prince i Bel-Air på Internet Movie Database 
(en) Fresh Prince i Bel-Air på Rotten Tomatoes 
(en) Fresh Prince i Bel-Air på Metacritic 
Fresh Prince i Bel-Air hos TV.com
Skytterfisk

«Skytterfisk» kan også referere til slekten skytterfisker.Skytterfisk (Toxotes jaculatrix) er en art i gruppen skytterfisker (Toxotidae).
Den lever i brakkvann, i elver, bekker og mangrove-estuarer.
Den blir opptil 30 cm lang.
Den er kjent for sin evne til å spytte en vannstrøm for å skyte ned bytte. Større eksemplarer kan treffe insekter to til tre meter unna.


== Eksterne lenker ==
(en) Skytterfisk – oversikt og omtale av artene i WORMS-databasen 
(en) Skytterfisk i Global Biodiversity Information Facility 
(en) Skytterfisk hos FishBase 
(en) Skytterfisk hos ITIS 
(en) Skytterfisk hos NCBI 
(en) Kategori:Toxotes jaculatrix – bilder, video eller lyd på Wikimedia Commons 
(en) Toxotes jaculatrix – galleri av bilder, video eller lyd på Wikimedia Commons 
Toxotes jaculatrix – detaljert informasjon på Wikispecies 
(en) Toxotes jaculatrix (Pallas, 1767) Banded archerfish - FishBase